აზერბაიჯანის ხელოვნების ეროვნული მუზეუმი

**რუსტამ მუსტაფაევის** **სახელობის აზერბაიჯანის ხელოვნების ეროვნული მუზეუმი** () — უდიდესი ხელოვნების მუზეუმი აზერბაიჯანში, სადაც 17 000-ზე მეტი ნამუშევარი ინახება.

მუზეუმი დაფუძნდა 1936 წელს და 1943 წელს აზერბაიჯანის თეატრალური და დეკორატიული ხელოვნების ერთ-ერთი დამფუძნებელი, ცნობილი აზერბაიჯანის თეატრის მხატვრის რუსტამ მუსტაფაევის პატივსაცემად დასახელდა.

## ისტორია 
მარცხნივ|მინი|228x228პქ|თაღიევის კაბინეტი აზერბაიჯანის ისტორიის მუზეუმში, სადაც თავდაპირველი სახვითი ხელოვნების განყოფილება იყო განთავსებული
1920 წელს, აზერბაიჯანის სახელმწიფო მუზეუმში შეიქმნა ხელოვნების დეპარტამენტი. 1936 წელს გადაწყდა დამოუკიდებელი მუზეუმის შექმნა. თავდაპირველად ხელოვნების დეპარტამენტი მდებარეობდა მილიონერ ჰაჯი ზეინალაბდინ თაღიევის სასახლეში, სადაც დღეს აზერბაიჯანის ისტორიის მუზეუმი მდებარეობს. მუზეუმის გაიხსნა 1937 წელს. შემდეგ მუზეუმისთვის ნიზამი განჯევის სახელობის ლიტერატურის მუზეუმის მეხუთე სართული გამოიყო.

1943 წელს მუზეუმმა დაიწყო აზერბაიჯანის თეატრალური და დეკორატიული ხელოვნების ერთ-ერთი დამფუძნებლის, გამოჩენილი აზერბაიჯანელი თეატრის მხატვრის რუსტამ მუსტაფაევის სახელის ტარება. 1950-იანი წლების დასაწყისამდე მუზეუმი მდებარეობდა რამდენიმე მცირე ისტორიულ სასახლეებში, სადაც ეწყობოდა ექსპოზიციები და დროებითი გამოფენები. მრავალი წლის მანძილზე მუზეუმს ხელმძღვანელობდნენ აზერბაიჯანელი ხალხური მხატვრები, სსრკ-ის სახელმწიფო პრემიების ლაურეატები სალამ სალამზადე, ქაზიმ ქაზიმზადე, იბრაჰიმ ზეინალოვი.

1951 წელს აზერბაიჯანის კომუნისტური პარტიის ცენტრალური კომიტეტის მდივანმა მირზაფარ ბაგიროვმა ხელოვნების მუზეუმს გადასცა შენობა, რომელიც ცნობილია როგორც „დე ბურის სასახლე“. ახალ შენობაში შეიქმნა ახალი ექსპოზიცია, რომელშიც წარმოდგენილი იყო ხელოვნების ნამუშევრების საუკეთესო მაგალითები მუზეუმის კოლექციიდან. მოგვიანებით, მუზეუმი გახდა ხელოვნების ისტორიის ცენტრი. აქ იმართებოდა სხვადასხვა ღონისძიებები: მხატვართა საიუბილეო გამოფენები, მუსიკალური საღამოები, ინტელექტუალების შეხვედრები და სხვა. 

1994 წლიდან 2003 წლამდე მუზეუმის დირექტორი იყო მოქანდაკე იბრაჰიმ ზეინალოვი, 2003 წლიდან 2010 წლამდე - ხელოვნების დოქტორი ისრაფილ ისრაფილოვი და 2010 წლიდან დღემდე მუზეუმის დირექტორის თანამდებობა უკავია აზერბაიჯანის დამსახურებულ არტისტს, პროფესორ ჩინგიზ ფარზალიევს.

2013 წლის 7 ივნისს ხელოვნების მუზეუმის ახალი შენობა-ნაგებობა გაიხნა. გახსნის ცერემონიას პრეზიდენტი ილჰამ ალიევი და მისი მეუღლე მეჰრიბან ალიევა დაესწრნენ.

## მუზეუმის კოლექცია 
მუზეუმის 60 ოთახში გამოფენილია 3000-ზე მეტი ექსპონატი. პირველი შენობის შვიდი ოთახი განკუთვნილია ევროპელი მხატვრებისთვის, 10 - რუსი მხატვრებისთვის და დანარჩენი ირანული, თურქული და იაპონური ხელოვნებისთვის. მეორე შენობაში ყველა 30 ოთახი დაკავებულია აზერბაიჯანული მხატვრების მიერ. გამოფენაში წარმოდგენილია აზერბაიჯანული სახვითი და დეკორატიული ხელოვნება, სხვადასხვა ისტორიული პერიოდის ხალხური ხელოვნების ნიმუშები. ასევე არსებობს უძველესი აზერბაიჯანის ხელოვნების განყოფილება, სადაც წარმოდგენილია კერამიკის, ლითონის, ნაქარგების, ეროვნული ტანსაცმლის ორნამენტები. წარმოდგენილია ასევე ყარაბაღის, ყაზახის, შირვანისა და აბშერონის ბევრი ხალიჩაა. არსებობს სპეციალური განყოფილება, სადაც წარმოდგენილია მამაკაცებისა და ქალების ქამრები და ხანჯლები. საერთო ჯამში, მუზეუმში დაახლოებით 17,000 ნამუშევრია, მაგრამ მცირე ადგილის გამო,  მუზეუმის ყველა ექსპონატი ერთდროულად ვერ იფინება. აქედან გამომდინარე, ექსპონატები პერიოდულად იცვლება ისე, რომ ნამუშევრების უმრავლესობა იყოს ნაჩვენები.

## გალერეა 

ფაილი:Ceramic dish from Nakhchevan.jpg|კერამიკის ჭურჭელი ნახიჩევანიდან. II ათასწლეული ჩვ.წ
ფაილი:Ceramic dish from Gabala 1.jpg|კერამიკის ჭურჭლი გაბალიდან. I ათასწლეული ჩვ.წ.
ფაილი:Ceramic dish from Mingechevir.jpg|კერამიკის ჭურჭელი მინგეჩაურიდან

ფაილი:Shaki khan palace interier.jpg|სიცოცხლის ხე, შაქის ხანის სასახლიდან, მე -18 საუკუნის ბოლო. უსტა გამბარ ყარაბაღი
ფაილი:Unknown Azerbaijani painter - Portraot of Darvish Sultan Bayazid.jpg|უცნობი მხატვარი. დერვიშ სულთან ბაიაზიდის პორტრეტი. XIX საუკუნე.
ფაილი:Bahruz Kangarli - Qaçqın qadın.jpg|ბაჰრუზ ქანგარლი - ქალის პორტრეტი. 1920 წ
ფაილი:Əzim Əzimzadə - Varli evinde ramazan.jpg|აზიმ აზიმზადე - "რამაზანი მდიდარის სახლში". 1932 წ

ფაილი:Meeting at the well by Venetsianov.jpeg|ალექსეი ვენეციანოვი. "შეხვედრა ჭასთან". 1843 წ
ფაილი:Иван Шишкин. Березовая роща.jpg|ივანე შიშკინი. "არყის ხის კორომი". 1878 წ
ფაილი:Куинджи. Волга.jpg|არხიპ კუინჯი. ვოლგა. 
ფაილი:П. Верещагин. Вид Баку. 1872 год.jpg|პეტრე ვერესჩაგინი. "ბაქოს ხედი ზღვიდან". 1872 წ

ფაილი:Francesco Solimena - Boreas Abducting Oreithyia, Daughter of Erechteus.jpg|ფრანჩესკო სოლიმენა. "ორიფეას გატაცება"
ფაილი:Leandro Bassano - Portrait of a woman.jpg|ლეანდრო ბასსანო. ქალის პორტრეტი. XVII ს
ფაილი:Giovanni Antonio Canal - View of Venice.jpg|უცნობი მხატვარი. "ხედი ვენეციაზე". XVIII ს
ფაილი:Unknown Florentian painter - La Visitation.jpg|უცნობი ფლორენტიელი მხატვარი - "შეხვედრა". XVI საუკუნე.

## იხილეთ აგრეთვე 
* აზერბაიჯანის ისტორიის ეროვნული მუზეუმი
* აზერბაიჯანის სახელმწიფო ისტორიისა და რელიგიის მუზეუმი
* აზერბაიჯანული ხალიჩის მუზეუმი
*მუსიკალური კულტურის აზერბაიჯანის სახელმწიფო მუზეუმი

## რესურსები ინტერნეტში 
* NATIONAL ART MUSEUM OF AZERBAIJAN 
* Азербайджанский музей искусств

## სქოლიო 
კატეგორია:ბაქოს მუზეუმები
კატეგორია:აზერბაიჯანის სახვითი ხელოვნება
კატეგორია:1936 წელს დაარსებული მუზეუმები
კატეგორია:მუზეუმები ანბანის მიხედვით